《桐柏观阅藏经》
宋代·高似孙

天人皆奇人，一以文为主。
至今昆仑山。犹有群玉府。
虚无天之昆，清净道所祖。
也知自羲翁，此妙泄盘古。
老氏启藏室，八神负猛虡。
玉垂太上篇，金写神仙语。
舜璿奔一机，汉宫鉴万户。
璆谐玉女下，雷吼苍龙舞。
侍晨校琅简，玉卿譔瑶谱。
两垣协躔度，四溟节风雨。
恭惟上帝骘，哀此下民苦。
昭昭悬朗监，历历开蒙瞽。
粤从擘混沌，孰不趋子午。
六爻本乎健，五行依乎土。
神机迭经纬。和应相律吕，
子能发此钥，太微开帝宇。

作者简介：高似孙(1158—1231)，字续古，号疏寮，鄞县（今浙江宁波）人（清康熙《鄞县志》卷一○），一说馀姚（今属浙江）人（清光绪《馀姚县志》卷二四）。孝宗淳熙十一年（一一八四）进士，调会稽县主簿，历任校书郎，出知徽州，迁守处州。宁宗庆元六年（一二○○）通判徽州，嘉定十七年（一二二四）为著作佐郎。理宗宝庆元年（一二二五）知处州。晚家于越，为嵊令史安之作《剡录》。有《疏寮小集》、《剡录》、《子略》、《蟹略》、《骚略》、《纬略》等。事见《南宋馆阁续录》卷八、《宋史翼》卷二九。